เอาให้แน่ตามตำราพิชัย
เอาให้แน่ตามตำราพิชัย,ถือเป็นช่วงพระศุกร์เข้าพระเสาร์แทรกของรัฐบาล คสช.จริงๆ,จะหยิบจะจับอะไรก็ดูขัดหูขัดตาใครไปซะหมด,ไล่ตั้งแต่เปิดปฏิบัติการย่ำรุ่ง ชำระธรณีสงฆ์ กวาดล้างเครือข่ายงาบเงินทอนวัดครั้งใหญ่ แถมพ่วงด้วยการบุกชาร์จจับ พุทธะอิสระ อดีตเจ้าอาวาสวัดอ้อน้อย,ประเด็นนี้จะไม่มีปัญหาบานปลายตามมา หากชุดจู่โจมไม่นำคลิปภาพที่บันทึกเอาไว้ขณะปฏิบัติการออกมาเผยแพร่ผ่านโลกโซเชียล,จนเกิดกระแสกดดันจากกลุ่มก๊วน กปปส. กระทั่ง 2 ผู้ยิ่งใหญ่ในรัฐบาล คสช.อย่าง บิ๊กตู่-บิ๊กป้อม ต้องออกมาประสานเสียงกล่าวคำขอโทษนายสุวิทย์ กับการกระทำที่รุนแรงของเจ้าหน้าที่ตำรวจ,พร้อมกำราบด้วยบทลงโทษทางวินัย และสั่งห้ามเกิดเหตุลักษณะเช่นนี้อีก,ไม่ว่าคำขอโทษของ 2 บิ๊กจะแฝงด้วยนัยใด คงยากที่จะปฏิเสธถึงสายสัมพันธ์อันล้ำลึกมายาวนาน ก่อนจะยึดอำนาจ กระทั่งยึดอำนาจสำเร็จ และบริหารอำนาจอยู่จนทุกวันนี้,เพราะกลุ่มก๊วน กปปส.เหล่านี้ คือกองเชียร์ที่เหนียวแน่นของ รัฐบาลลุงตู่ ไม่แปรเปลี่ยน,แต่ก็นั่นแหละดาบมันมีสองคม พอผู้นำรัฐบาลออกอาการเอียงประคองกระแสกลุ่มนี้ อีกกลุ่มย่อมไม่พอใจ ถือโอกาสออกมารุมสกรัมทันที,ประกอบกับช่วงหลังมานี้ รัฐบาลโดนมรสุมในโลกโซเชียล ปั่นกระแสโจมตีผลงานการแก้ปัญหาปากท้อง โดยเฉพาะประเด็นน้ำมันแพงที่กระแสถูกจุดเป็นไฟลามทุ่ง,โพลกี่สำนักสำรวจออกมาผลตรงกันหมด ประชาชนยังไม่พึงพอใจเรื่องเศรษฐกิจปากท้อง,แล้วยิ่งโดนกดดันจากฝ่ายการเมือง ให้รีบปลดล็อกเดินหน้าตามโรดแม็ปเลือกตั้ง แถมยังจุดประเด็นเรื่องรื้อรัฐธรรมนูญ และนิรโทษกรรมโดยพรรคอนาคตใหม่,งานนี้เล่นเอาทั้ง บิ๊กตู่-บิ๊กป้อม ถึงกับควันออกหู,โดยเฉพาะ พี่ใหญ่ พล.อ.ประวิตร วงษ์สุวรรณ ต้องกำชับหน่วยความมั่นคงเฝ้าจับตาการให้ข้อมูลอันเป็นเท็จ บิดเบือน หรือข้อมูลที่จะสร้างความโกรธเกลียดชิงชัง ที่อาจขัดต่อ พ.ร.บ.คอมพิวเตอร์,จากสภาพการณ์นี้ดูก็รู้ว่ารัฐบาล คสช. รวมไปถึงกองทัพ หลงเหลี่ยมเพลี่ยงพล้ำเกมในโลกโซเชียล ถูกลากเข้ามาเล่นเกมที่ไม่ถนัด,ทั้งปั่นกระแสอัปข้อมูลด้านลบ จริงบ้างเท็จบ้าง สร้างเพจตัวล่อโหวต เทลุงตู่,แม้ก่อนหน้านี้ฝ่ายความมั่นคงจะเตรียมตัวรับมือดิบดี โดยการสร้าง กองทัพนักรบไซเบอร์ กว่า 5,000 นายไว้ต่อต้านการข่าว,แต่พอเข้าสู่สมรภูมิสงครามจริง โดนถล่มเละไม่เป็นท่า,จึงได้เห็นท่าทีจากคนในรัฐบาล โดยเฉพาะ คุณวิษณุ เครืองาม รองนายกฯฝ่ายกฎหมาย เริ่มออกมาพูดเสียงแปร่ง อาจไม่เรียกตัวแทนพรรคการเมืองที่ตั้งแง่มากมาพูดคุยหารือแล้ว ทั้งที่กำหนดเอาไว้นานหลายเดือน,จับสัญญาณได้ว่าไอ้ที่ยืนกรานมาตลอดจะยึดตามโรดแม็ป เลือกตั้งแน่ ก.พ.2562 ถึงวันนี้ชักไม่แน่ซะแล้ว,เพราะตามตำราพิชัยสงคราม ทหารจะไม่รบในสงครามที่เห็นว่าพ่ายแพ้แน่ๆ.,เพลิงสุริยะ
ถือเป็นช่วงพระศุกร์เข้าพระเสาร์แทรกของรัฐบาล คสช.จริงๆ จะหยิบจะจับอะไรก็ดูขัดหูขัดตาใครไปซะหมด ไล่ตั้งแต่เปิดปฏิบัติการย่ำรุ่ง ชำระธรณีสงฆ์ กวาดล้างเครือข่ายงาบเงินทอนวัดครั้งใหญ่
เงินทอนวัด,พระพุทธะอิสระ,จับพระสึก,กล้าได้กล้าเสีย,เพลิงสุริยะ